Nacrt 
Na temelju članka 287. i članka 289. Zakona o socijalnoj skrbi („Narodne novine“ broj: 18/22, 46/22, 119/22, 71/23, 156/23 i 61/25), Zakona o Hrvatskom Crvenom križu („Narodne novine“ broj: 71/10 i 136/20), Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19, 84/21 i 156/23), Odluke o socijalnoj skrbi („Službeni vjesnik“ Vukovarsko-srijemske županije, broj: 24/20, 23/22, 02/23, 24/24 i 13/25) i članka 35. Statuta Općine Štitar („Službeni vjesnik“ Vukovarsko-srijemske županije, broj: 03/13, 05/18, 08/20, 05/21 i 03/22), Općinsko vijeće Općine Štitar na ____ sjednici održanoj _________ 2026. godine, donosi:

P  R  O  G  R  A  M
SOCIJALNE SKRBI ZA 2027.godinu

Članak 1.
Programom socijalne skrbi utvrđuju se oblik, opseg i način ostvarivanja prava iz socijalne skrbi na području Općine Štitar.
Članak 2.
Za ostvarenje prava iz socijalne skrbi po ovom Programu  osigurana su sredstva u proračunu Općine Štitar u iznosu od 196.000,00 € (P 1009). 

Socijalnu skrb iz stavka 1. ostvaruju mještani Općine Štitar i to ugrožene i nemoćne osobe, osobe s invaliditetom i druge osobe koje same ili uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih ili drugih okolnosti. 
Članak 3.
Program obuhvaća sljedeće oblike socijalne skrbi:
	
1. A100901 - Pomoć obiteljima socijalni program… ………………………………………….20.000,00 €

Pomoć obiteljima se provodi sukladno Odluci o socijalnoj skrbi Općine Štitar, Zakonu o socijalnoj skrbi, i to pružanjem potpore kroz isplate jednokratnih pomoći za podmirenje osnovnih životnih troškova,  pomoći staračkim  domaćinstvima (preko 65 godina života) bez prihoda, jednokratnih pomoći za nadvladavanje posebnih okolnosti (smrt člana obitelji, bolest, starost, invalidnost, elementarne nepogode, i sl.), pomoći za plaćanje odvoza smeća, dimnjačarskih usluga i komunalne naknade, prijevoz učenika srednjih škola, te ostalih pomoći sukladno zahtjevu i potrebama mještana. 

2. A 100902 - Pomoć za opremanje novorođenčeta...……………………………………….12.500,00 €

· Pomoć za opremanje novorođenčeta…………………………………………….…..……..10.000,00 €
· Poklon paketići……….……………………………………………….……................................2.500,00 €

Pomoć za opremanja novorođenčeta je jednokratna novčana potpora za nabavu dijela opreme za novorođeno dijete, prvo i svako naredno novorođeno dijete u iznosu utvrđenom posebnom odlukom Općinskog vijeća.  

Financiranje poklon paketića povodom blagdana Sv. Nikole, u suradnji s osnovnom Školom „Ivana Martinovića“ i udrugama s područja Općine Štitar, je poticajna mjera očuvanja narodnih običaja kroz organiziranje priredbi i podjelu poklon paketića djeci predškolskog i školskog uzrasta 1-4  razreda s područja Općine Štitar.

3. A100903 - Pomoć starijim i nemoćnim osobama kroz program „Zaželi“…………………………..……130.000,00 €

„Zaželi - Program zapošljavanja žena – faza IV“, kao poticajna mjera financiran od strane Ministarstva rada i mirovinskog sustava, s mogućnošću upošljavana ciljanih skupina žena, obuhvaća pomoć ženama koje će raditi na poslovima potpore i podrške te brigu o starijim osobama i osobama u nepovoljnom položaju u njihovim zajednicama. 

4. A100904 - Humanitarna skrb – crveni križ…..………………………………………………….3.500,00 €

Program se provodi u suradnji s Gradskim društvom crvenog križa Županja, sukladno Zakonu o hrvatskom crvenom križu, te sudjelovanjem u provedbi ostalih programa i projekata Crvenog križa Županja sukladno mogućnostima i potrebama mještana Općine Štitar.

5. A100905 Subvencioniranje kupnje prve nekretnine za mlade obitelji……………..………………20.000,00 €

6. A100906 - Sufinanciranje priključaka na vodovod i odvodnju…………………………..…….…10.000,00 €.

Financiranje se provodi sukladno Odluci o sufinanciranju troškova priključenja na vodne građevine („Službeni vjesnik Vukovarsko-srijemske županije“ broj: 02/20).

Članak 4.
Jednokratna pomoć podrazumijeva pomoć za nadvladavanje posebnih okolnosti kao što su smrt člana obitelji, bolest, starost, invalidnost, elementarna nepogoda i drugo.

Članak 5.
Sredstva za prijevoz učenika isplaćuju se prijevozniku temeljem ugovora.

Članak 6.
Novčane pomoći i potpore temeljem ovog Programa isplaćivat će se u skladu s prilivom sredstava u Općinski proračun.
Članak 7.
Postupak za ostvarivanje prava iz ovog Programa pokreće se pismenim zahtjevom stranke Općini Štitar. Osobama koje nisu u mogućnosti samostalno obratiti se pismenim zahtjevom može se odobriti pomoć po službenoj dužnosti.

Postupak ostvarenja prava iz socijalne skrbi provodi Jedinstveni upravni odjel, kao i oslobađanja sukladno Odluci o socijalnoj skrbi („Službeni vjesnik“ Vukovarsko-srijemske županije, broj: 24/20, 23/22, 02/23, 24/24 i 13/25).

Članak  8.
Ovaj Program objavit će se u "Službeni vjesniku“ Vukovarsko-srijemske županije, a primjenjivat će se od 01.01.2027.godine.


REPUBLIKA HRVATSKA

